Diari Oficial de la Generalitat Valenciana


Sumari del DOGV 1353, del 24-07-1990 (1990/818295)

DECRET 115/1990, de 9 de juliol, del Consell de la Generalitat Valenciana, pel qual es crea el Registre de Centres Docents de la Comunitat Valenciana.
------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1990/07/09/115/dof/vci/html**

### Dades del document

Número de DOGV
:   1353

Data del DOGV
:   24-07-1990

Secció del DOGV
:   DISPOSICIONS GENERALS

Número del document
:   1990/818295


Data del document
:   09-07-1990

Organisme emissor
:   Conselleria de Cultura, Educació i Ciència

Tipus de document
:   Decret

Decret 115/1990, de 9 de juliol, del Consell de la Generalitat Valenciana, pel qual es crea el Registre de Centres Docents de la Comunitat Valenciana.  
L?article 13 de la Llei Orgànica Reguladora del Dret a l?Educació, imposa l?obligació d'inscriure tots els centres docents en un registre públic dependent de l'administració competent. El Reial Decret 2093/1983, de 28 de juliol, sobre traspàs de serveis de l?Estat a la Generalitat Valenciana en matèria d'ensenyament, estableix que la inscripció de tots els centres públics i privats del seu àmbit territorial correspon a la Generalitat Valenciana, que tindrà un registre propi coordinat amb el de l?Estat.  
Per tal de donar compliment al manament legal, pertoca crear el Registre de Centres Docents de la Comunitat Valenciana i regular-ne l?organització i el funcionament. Amb aquesta finalitat, vista la Llei de Govern Valencià, i proposta del Conseller de Cultura, Educació i Ciència, i amb la deliberació prèvia del Consell de la Generalitat Valenciana en sessió celebrada el dia 9 de juliol de 1990,  
DECRETE:  
Article primer  
Es crea el Registre de Centres Docents de la Comunitat Valenciana, l?organització i el funcionament del qual es regularà per les normes incloses en aquest decret.  
Article segon  
El Registre de Centres Docents de la Comunitat Valenciana estarà adscrit a la Conselleria de Cultura, Educació i Ciència.  
Aquesta conselleria fixarà el personal necessari encarregat del registre.  
Article tercer  
El Registre serà únic i públic i s'hi inscriuran tots els centres docents de titularitat pública i privada que facen ensenyaments no universitaris en l?àmbit territorial de la Comunitat Valenciana.  
Article quart  
Les inscripcions de registre seran de quatre classes:  
- D'alta.  
- De concert.  
- Complementàries.  
- De baixa.  
Article cinquè  
Les inscripcions de centres docents públics i privats autoritzats administrativament s'assentaran, d'ofici, d'acord amb les dades i els documents acreditatius que resulten del corresponent expedient administratiu, i les presentarà en el Registre l?òrgan encarregat de la tramitació de l'expedient.  
Article sisé  
Les inscripcions de centres docents privats, no subjectes al principi d'autorització administrativa, es faran prèvia sol·licitud de les persones interessades, les quals hauran d'aportar la documentació acreditativa de les dades la inscripció de la qual se sol·licita, i també aquella que acredite el compliment dels tràmits administratius que la normativa vigent els exigeix. En cap cas, la inscripció de registre d'aquesta classe de centres suposarà la seua autorització o el reconeixement acadèmic dels ensenyaments que facen.  
Article seté  
La inscripció d'alta inclourà les dades que figuren en l'expedient de creació o autorització.  
En qualsevol cas, en la inscripció d'alta s?especificaran les dades següents:  
a) Número de registre.  
b) Codi universal del centre.  
c) Denominació del centre.  
La denominació del centre inclourà la genèrica que li correspon legalment tenint en compte el nivell educatiu, grau, cicle o modalitat d'ensenyament que faça i, a més a més, l?específica que l?individualitze.  
No es podran utilitzar denominacions específiques que puguen induir a confusió com a element diferent entre els centres, o per la classe d'ensenyament que es fa o les titulacions acadèmiques que hi corresponguen.  
No obstant això, el registre de la denominació específica queda sempre salvaguardat del millor dret de tercers.  
d) Titularitat.  
e) Domicili, localitat, municipi i província.  
f) Data de creació o autorització i, si s?escau, classificació.  
g) Nivell educatiu que fa i nombre d'unitats autoritzades.  
h) Capacitat de llocs escolars.  
La inscripció d'alta dels centres a què fa referència l'article 6 inclourà les dades assenyalades en les lletres a), b), c), d) i e) de l'apartat anterior, i també els ensenyaments que fan amb indicació que aquestes no tenen validesa acadèmica.  
Article vuitè  
Els distints serveis de la Conselleria de Cultura, Educació i Ciència, i els titulars del centres docents privats, tindran l'obligació de subministrar les dades i els documents que, per a una major efectivitat del servei, sol·licite el Registre.  
Article nové  
Són inscripcions complementàries aquelles que inclouen les modificacions de les dades recollides en la inscripció d'alta o que suposen una modificació de les condicions de la creació o autorització.  
La inscripció complementària es practicarà d'acord amb les dades que figuren en el corresponent expedient administratiu pel qual s'autoritza la modificació.  
Cada inscripció complementària haurà de dur una nota marginal en el lloc corresponent i, si és necessari, es farà una nova inscripció d'alta i la baixa corresponent.  
Article deu  
Els concerts educatius subscrits entre els centres docents privats i la Conselleria de Cultura, Educació i Ciència s'inscriuran en el Registre mitjançant la inscripció de concert.  
En aquesta inscripció constaran els aspectes següents:  
a) Aprovació i formalització del concert, amb indicació de les unitats concertades i d'altres característiques essencials d'aquest.  
b) Caràcter propi del centre, si s'escau.  
c) Renovacions.  
d) Modificacions.  
e) Incompliment, i els efectes d'aquest.  
f) Extinció, i les causes d'aquesta.  
Article onze  
Quan es faça una inscripció de concert, s'hi farà constar, mitjançant una nota marginal en la inscripció d'alta, l'expressió «centre concertat». Aquesta nota marginal s'anul·larà quan es produirà l'extinció del concert educatiu.  
Article dotze  
Us inscripcions de baixa es faran en els casos de supressió, revocació o cessament d'activitats del centre de què es tracte. Una vegada practicada la inscripció, s'hi farà constar, mitjançant una diligència, en els documents que l'han originat.  
Article tretze  
De qualsevol document que tinga accés al registre es prendrà nota del dia d'entrada en el llibre corresponent i s'hi farà constar el centre de què es tracta, l?òrgan de què emana, si s'escau, el contingut extractat d'aquest i la data de presentació. Amb una nota marginal s'hi indicarà la data i la classe d'inscripció de què el document ha estat objecte.  
Article catorze  
Tota la documentació presentada serà objecte d'estudi i es comprovarà el compliment dels requisits establerts per les lleis i d'altres disposicions.  
Les inscripcions efectuades es notificaran als centres interessats.  
Article quinze  
El registre emetrà certificacions de les dades sobre els centres, prèvia sol·licitud per escrit de les persones interessades en obtenir-la.  
El registre organitzarà i mecanitzarà les dades recollides de les inscripcions per tal que puguen servir de mitjà utilitzable tant per al funcionament d'aquest com per a les distintes unitats administratives.  
Article setze  
El registre emetrà una certificació de les inscripcions practicades al Ministeri d'Educació i Ciència en el termini màxim d'un mes des de l'assentament d'aquestes.  
DISPOSICIO ADDICIONAL  
La Conselleria de Cultura, Educació i Ciència publicarà una Guia de Centres de la Comunitat Valenciana, que recollirà les dades que consten en el registre.  
DISPOSICIO TRANSITORIA  
S'inscriuran en el Registre de Centres Docents de la Comunitat Valenciana els centres docents que, a l?entrada en vigor d'aquest decret, figuren inscrits en el Registre Especial de Centres del Ministeri d'Educació i Ciència.  
DISPOSICIONS FINALS  
Primera  
La Conselleria de Cultura, Educació i Ciència dictarà les disposicions necessàries envers l'aplicació i el desplegament del que es disposa aquest decret.  
Segona  
Aquest decret entrarà en vigor a l?endemà de la publicació en el Diari Oficial de la Generalitat Valenciana.  
València, 9 de juliol de 1990.  
El President de la Generalitat Valenciana,   
JOAN LERMA I BLASCO  
El Conseller de Cultura, Educació i Ciència,   
ANTONIO ESCARRE ESTEVE


Còpia Permalink ELI